Ασγκάρ Φαραντί

Ο Ασγκάρ Φαραντί (Asghar Farhadi, περσικά اصغر فرهادی, γενν. 7 Μαΐου 1972) είναι Ιρανός σκηνοθέτης, σεναριογράφος και παραγωγός.

 Καλλιτεχνική πορεία 
Έγινε γνωστός το 2011 με την ταινία Ένας χωρισμός, η οποία κέρδισε Όσκαρ, Χρυσή Σφαίρα, Χρυσή Άρκτο και βραβείο Σεζάρ καλύτερης ξενόγλωσσης ταινίας.

Στη συνέχεια, το 2013 γύρισε το έργο Το παρελθόν, που διακρίθηκε στις Κάννες, ήταν η πρόταση του Ιράν για την καλύτερη ξενόγλωσση ταινία στα 86α Βραβεία Όσκαρ και ήταν υποψήφιο για Χρυσή Σφαίρα και Σεζάρ.

Η ταινία του 2016 Ο εμποράκος ήταν υποψήφια για Χρυσό Φοίνικα και για Χρυσή Σφαίρα Καλύτερης Ξενόγλωσσης Ταινίας. Η εν λόγω ταινία χάρισε στον Ιρανό σκηνοθέτη το δεύτερο βραβείο Όσκαρ της καριέρας του (Όσκαρ Καλύτερης Ξενόγλωσσης Ταινίας στα 89α Βραβεία Όσκαρ). Ο ίδιος, ωστόσο, δεν παρευρέθηκε στην 89η τελετή απονομής, λόγω του διατάγματος του Ντόναλντ Τραμπ που απαγορεύει την είσοδο στις ΗΠΑ σε κατοίκους επτά μουσουλμανικών χωρών.

Το 2018 κυκλοφόρησε η ταινία Το ξέρουν όλοι, η οποία είναι ισπανόφωνη και πρωταγωνιστούν ο Χαβιέρ Μπαρδέμ και η Πενέλοπε Κρουζ. Το 2021 σκηνοθέτησε την ταινία Ένας ήρωας, η οποία κέρδισε το Μέγα Βραβείο στο Φεστιβάλ Καννών.

Φιλμογραφία
 Έτος  Ταινία  Σημειώσεις  2004 Shah-re ziba   2006 Πυροτεχνήματα την Τετάρτη 2009Τι απέγινε η Έλι Αργυρή Άρκτος καλύτερου σκηνοθέτη στο Φεστιβάλ του ΒερολίνουΥποψηφιότητα - Χρυσή Άρκτος στο Φεστιβάλ του Βερολίνου2011 Ένας χωρισμός  Όσκαρ Καλύτερης Ξενόγλωσσης ΤαινίαςΧρυσή Άρκτος στο Φεστιβάλ του ΒερολίνουΒραβείο της Οικουμενικής Επιτροπής στο Φεστιβάλ του ΒερολίνουΧρυσή Σφαίρα Καλύτερης Ξενόγλωσσης ΤαινίαςΒραβείο Σεζάρ καλύτερης ξένης ταινίας Υποψηφιότητα - Βραβείο BAFTA Καλύτερης Μη Αγγλόφωνης ΤαινίαςΥποψηφιότητα - Βραβείο Satellite Καλύτερης Ξενόγλωσσης Ταινίας  2013 Το παρελθόν  Βραβείο της Οικουμενικής Επιτροπής στο φεστιβάλ των Καννών Υποψηφιότητα - Χρυσός ΦοίνικαςΥποψηφιότητα - Χρυσή Σφαίρα Καλύτερης Ξενόγλωσσης ΤαινίαςΥποψηφιότητα - Βραβείο Σεζάρ καλύτερης ταινίας 2016Ο εμποράκος Όσκαρ Καλύτερης Ξενόγλωσσης ΤαινίαςΒραβείο σεναρίου στο φεστιβάλ των ΚαννώνΒραβείο Satellite Καλύτερης Ξενόγλωσσης ΤαινίαςΥποψηφιότητα - Χρυσή Σφαίρα Καλύτερης Ξενόγλωσσης ΤαινίαςΥποψηφιότητα - Χρυσός Φοίνικας2018Το ξέρουν όλοιΥποψηφιότητα - Χρυσός Φοίνικας2021Ένας ήρωαςΜέγα Βραβείο Φεστιβάλ Καννών

Παραπομπές

Κατηγορία:Ιρανοί σεναριογράφοι
Κατηγορία:Ιρανοί παραγωγοί ταινιών
Κατηγορία:Σκηνοθέτες ταινιών βραβευμένες με Όσκαρ Καλύτερης Ξενόγλωσσης Ταινίας
Κατηγορία:Βραβευμένοι με Χρυσή Σφαίρα
Κατηγορία:Ιρανοί σκηνοθέτες κινηματογράφου